პინოქიო (ტელესერიალი)
პინოქიო (კორ. 피노키오 — „Pinokio“) — 2014 წლის სამხრეთ კორეული ტელესერიალი. მთავარ როლებში თამაშობენ ლი ჯონ სუკი, პაკ შინ ჰე, კიმ იონ კვანი და ლე იუ ბი. ის შედგება ოცი ეპიზოდისაგან და მისი მაუწყებლობა ტელეარხ SBS-ზე 2014 წლის 12 ნოემბრიდან 2015 წლის 15 იანვრამდე მიმდინარეობდა. ტელესერიალის თითოეული ეპიზოდის ონლაინ მაუწყებლობის უფლება ჩინეთში რეკორდულ ფასად, 280 000 აშშ დოლარად გაიყიდა, რამაც პინოქიო იმ დროის ყველაზე ძვირადღირებულ სერიალად აქცია. 2015 წლის 23 იანვრისთვის მას ჩინურ ვებ-გვერდზე Youku ერთი მილიარდი მაყურებელი ჰყავდა.